Бацька Генрыка Сянкевіча, паходзіў з роду літоўскіх татар, якія яшчэ ў часы Вітаўта аселі ў Вялікім Княстве Літоўскім. Большасць з гэтых спрактыкаваных ваяроў, што цалкам зразумела, апынулася ў цэнтральнай частцы краіны — Наваградчына, Віленшчына, Падляшша, адкуль, дарэчы, паходзіць род Сянкевічаў. Як мы памятаем, Падляшша, якое давала шляхты па “Попісах войска ВКЛ” больш, чым які іншы рэгіён, перайшло пад уладу Польшчы падчас Люблінскай уніі 1569 года. Маці, Стэфанія Цяцішоўская, як пішуць даследчыкі, паходзіла з беларускай (ліцвінскай) шляхты. Нарадзіўся жа Генрык Сянкевіч 5 мая 1846 года ў маёнтку Воля-Акшэйска.